
"Ötlettől a megvalósításig" - Megyére fel! honismereti projekt

Kulcsszavak: vetélkedő, menedzsment, primer kutatás, marketing, turizmus
Dolgozatunkban a Megyére fel! versenyt mutatjuk be, és az ezzel kapcsolatos kutatásainkat. A verseny célközönsége a középiskolás réteg, és lényege, hogy első körben különböző egyénileg szervezett kirándulásokon vegyenek részt a diákok, és közben dokumentálják a látott értékeket. A dokumentációk kiértékelésénél a falusi, népművészeti értékek megörökítése több pontot ér.
A beküldött anyagok alapján az 5 legtöbb pontot szerző csapat továbbjut a szervező egyetem épületében rendezett döntőbe. A verseny célja, hogy felhívja a diákság figyelmét a helyi értékekre, ismerjék meg a környezetüket, és a hasznos időtöltés egyben szórakoztató is legyen. A vetélkedő először 2014-ben került megrendezésre, ekkor a regisztráció határideje márc. 31. volt, a dokumentációkat jún. 30-ig lehetett beküldeni, és a döntőre október 10-én került sor.
Dolgozatunkkal célunk volt az, hogy dokumentáljuk, hogyan valósul meg az alapötlet, milyen változtatásokkal, piackutatást végeztünk a verseny fejlesztésének érdekében
Fő indíttatásaink között szerepelt az, hogy biztosítsuk a kontinuitást a szervezés terén. Ez azt jelentette, hogy a korábban végzős hallgatókból álló munkacsoporttól az idő folyamán egyre több feladatot vettünk át, végül az egész projekt, és a verseny lebonyolításának legfőbb mozzanatai a mi kezünk által kerültek megvalósításra.
Legfőbb szándékunk mind közül az volt, hogy a Megyére fel! honismereti vetélkedő dokumentálásra kerüljön a Tudományos Diákköri Konferencia keretén belül.
Célunkként fennállt még a szakmai tapasztalatszerzés, a fejlesztési, kutatási lehetőségek feltárása és kiaknázása és a játék sikerének, jövőbeli fejlődésének segítése. 



